wickkiey/tamil-wikipedia-chunked huggingface dataset:
# வட்டு சேமிப்பு

## அடிப்படை சொல்லியல்

- தட்டு (*Platter*) – பதிவு செய்யும் தனி தட்டு. ஓர் வன் வட்டு இயக்கி பல தட்டைகளின் தொகுதியைக் கொண்டிருக்கும்.
- தண்டு (*Spindle*) – தட்டுகள் ஏற்றி அடுக்கிவைக்கப்பட்டிருக்கும் சுழல் அச்சு.
- சுழற்சி (*Rotation*) – தட்டுகள் சுழலும்; பொதுவாக இரு உத்திகள்:
- நிலையான கோண வேகம் (*Constant angular velocity (CAV)*) வட்டுகளை நிலையான வேகத்தில் (நிமிட சுழற்சி விகிதம்) சுழல வைக்கும். இதனால் ஒரு நொடிக்கு எழுதுமுனை உட்தடங்களைக் காட்டிலும் வெளித்தடங்களில் அதிக தொலைவு கடக்கும். வன் வட்டு இயக்கிகளில் இவ்வுத்தி வழக்கமானது.
- நிலையான நேர்கோட்டு வேகம்(*Constant linear velocity (CLV)*) ஒரு நேர அலகிற்கு எழுதுமுனை நகரும் தொலைவு நிலைத்து வைக்கப்படும். வெளித்தடங்களில் எழுதுமுனைகள் பயணிக்கும்போது வட்டு சுழலும் வேகம் குறைக்கப்படும். இவ்வுத்தி குறுவட்டு இயக்கிகளில் வழக்கமானது.
- தடம் (*Track*) – தட்டின் மேற்பரப்பில் பதிக்கப்படும் ஒற்றை தரவு வட்டம்.
# வரி விகிதம்

தனிநபருக்கும் வர்த்தக நிறுவனங்களுக்கும் வரி விதிக்கப்படும் விகிதம் **வரி விகிதம்** (*tax rate*) எனப்படும்.
# வரி விகிதம்

## சட்ட வரி விகிதம்

சட்ட வரி விகிதம் (*Statutory tax rate*) என்பது ஒரு நாட்டின் அல்லது மாநிலத்தின் சட்டப்படி விதிக்கப்படும் வரி விகிதம். வருமான வரிக்கான சட்ட வரிவிகிதம் வெவ்வேறு வருமான வரம்புகளுக்கு ஏற்ப மாறும். விற்பனை வரிக்கான சட்ட வரி விகிதம் விகிதமுறைப்படி சீராக இருக்கும்.
# வரி விகிதம்

## சராசரி வரி விகிதம்

வரிவிதிக்கக்கூடிய மொத்த வருமானம் அல்லது செலவீனத்தில் எத்தனை வீதம் வரியாக செலுத்தப்படுகிறதோ அது சராசரி வரி விகிதம் (*Average tax rate*) எனப்படும். இதுவும் விழுக்காட்டினை அலகாகக் கொண்டது.
# வரி விகிதம்

## இறுதிநிலை வரி விகிதம்

ஒரு நபரோ அமைப்போ தான் ஈட்டும் ஒவ்வொரு ரூபாய்/டாலர் கூடுதல் வருமானத்திற்காகக் கட்ட வேண்டிய வரிவிகிதம் இறுதிநிலை வரிவிகிதம் (*Marginal tax rate*) எனப்படுகிறது. இறுதியாக ஈட்டிய வருமானத்தின் மீது விதிக்கப்படும் வரிவிகிதமே இறுதிநிலை வரிவிகிதமாகும்.
# வரிச்சுமை

பொருளியலில் ஒரு குழு அல்லது நபரின் **வரிச்சுமை** (*Tax incidence* or *Tax burden*) என்பது அவர்கள் கட்டவேண்டிய வரியின் அளவைக் குறிக்கின்றது. ஒரு குறிப்பிட்ட வரி வெவ்வேறு குழுக்களுக்கு வெவ்வேறு விகிதத்தில் விதிக்கப்படலாம். வரிவிகிதத்தை மட்டும் கருத்தில் கொண்டால், அக்குழுவின் மீது அவ்வரியின் தாக்கம் என்ன என்பதை முழுமையாக அறிய முடியாது. மாற்றாக, அக்குழு சுமக்கும் முழு வரிச்சுமையின் அளவே அவ்வரியின் தாக்கத்தை உணர்த்துகிறது. நலப்பணிப் பொருளியல் முறையில், ஒரு குறிப்பிட்ட வரியின் தாக்கத்தை ஆராய வரிச்சுமை கணக்கு உதவுகின்றது. தேவை மற்றும் வழங்கலின் விலை நெகிழ்ச்சியினை விளக்கவும் இக்கலைச்சொல் பயன்படுகிறது. ஒரு பண்டத்தின் மீதோ அல்லது ஒரு சேவையின் மீதோ புதிய வரியொன்று விதிக்கப்பட்டால், வழங்கலை விட தேவை அதிகமாக இருப்பின் வாங்குவோரின் வரிச்சுமை கூடுகின்றது. தேவையை விட வழங்கல் அதிகமாக இருப்பின் விற்போரின் வரிச்சுமை கூடுகின்றது.
# இந்திய படிப்பு சங்கம்

**இந்திய படிப்பு சங்கம்** (India Study Channel), என்பது இந்தியாவில் இணையவழி கல்வி வழங்கும் நிறுவனம் ஆகும். இதனை டிம்மி ஜான் என்பவர் இந்தியாவின் 2007ஆம் ஆண்டில் நிறுவினார். தற்போது அவரது சகோதரர் டோனி ஜான் என்பவர் இவ்விணைய வழி கல்வி நிறுவனத்தை நட்த்தி வருகிறார். இந்தியாவில் உள்ள கல்வி நிறுவனங்களின் பட்டியல், அவைகள் வழங்கும் படிப்புகள், உதவித் தொகைகள், கல்வி நிறுவனங்களின் முந்தைய ஆண்டின் தொழில் முறை கேள்வி - பதில்கள், மற்றும் வேலை வாய்ப்புச் செய்திகள் ஆகியவற்றை இவ்விணையதளம் வழங்குகிறது. இதனால் மேல் படிப்பு படிக்க விரும்பும் மாணவர்களுக்கும், வேலை தேடும் படித்த மாணவர்களுக்கும் பயனுள்ளதாக உள்ளது.
# அதி வினோத குதிரைப் பந்தய லாவணி

**அதி வினோத குதிரைப் பந்தய லாவணி** 1893ஆம் ஆண்டு சிங்கப்பூரில் வெளியான ஒரு தமிழ் நூல். இதனை இயற்றியவர் நா. வ. இரங்கசாமிதாசன். குருங்குளம் கருப்பண்ண உபாத்தியாரின் மாணாக்கரான இரங்கசாமி தாசன் கும்பகோணத்திலுள்ள ஆதி கும்பேசுவரர் கோயில் பகுதியைச் சேர்ந்தவர். “சரபக்கொடி” என்ற அடைமொழியைப் பெற்றவர். அவரும் அவரது மனைவியும் தமிழகத்தில் இருந்து புறப்பட்டு சிங்கப்பூர் வந்தடைந்து குதிரைப்பந்தயம் கண்டது பற்றி லாவணி முறையில் பாடப்பட்ட இந்நூலில், அக்கால சிங்கப்பூர், அவ்வூர் வாழ் தமிழர் பற்றியும் செய்திகள் இடம்பெற்றுள்ளன. சிங்கைநகர் சுப்பிரமணியருக்கு கடவுள் வாழ்த்துடன் தொடங்கும் இந்நூலின் லாவணிப் பகுதியில் மொத்தம் 21 பாடல்கள் உள்ளன.
# கருணை தமிழ் பெளத்தர்களுக்கான சர்வதேச புத்த மாநாடு

**கருணை தமிழ் பெளத்தர்களுக்கான சர்வதேச புத்த மாநாடு** (Karuna International Buddhist Conference for Buddhist Tamils) என்பது இலங்கை அரசு யாழ்ப்பாணத்தில் ஒழுங்கு செய்த ஓர் மாநாடு ஆகும். இது மே 20 திகதி நடைபெற்றது. தமிழ் பெளத்தர்களை ஒருங்கிணைக்கவும், சமய நல்லிணக்கத்தையும் ஏற்படுத்தவும் இந்த மாநாடு ஏற்பாடு செய்யப்படுவதாக இலங்கை அரசு கூறி உள்ளது. இந்த மாநாட்டில் இந்தியாவிலும் இலங்கையில் இருந்தும் 300 சார்பாளர்கள் கலந்து கொண்டனர். பல இந்து சமயப் சார்பாளர்களும் கலந்து கொண்டனர். காஞ்சி சங்கர மட செயந்திர சரசுவதி இந்த மாநாட்டில் சிறப்பு விருந்துனராக கலந்து கொள்வதாக இருந்தது.  
யாழ்ப்பாணம் படைத்துறைமயமாக்கம், பெளத்தமயமாக்கம், சிங்களமயமாக்கத்துக்கு உட்பட்டு இருக்கும் சூழலில் இந்த மாநாடு ஒழுங்கமைக்கப்படுவது குறிப்பிடத்தக்கது.
# அரிகேசநல்லூர் முத்தையா பாகவதர்

**அரிகேசநல்லூர் முத்தையா பாகவதர்** (15 நவம்பர் 1877 – 30 சூன் 1945) தென்னிந்தியாவைச் சேர்ந்த கருநாடக இசைக் கலைஞர் ஆவார். இவர் 20 இராகங்களை உருவாக்கினார்.
# அரிகேசநல்லூர் முத்தையா பாகவதர்

## பெற்ற விருதுகளும், பட்டங்களும்

- சங்கீத கலாநிதி விருது, 1930. வழங்கியது: மியூசிக் அகாதமி, சென்னை
- 1942 ஆம் ஆண்டில் மதிப்புறு முனைவர் பட்டம். வழங்கியது: கேரளப் பல்கலைக்கழகம்
# எர்மன் போட்டோச்னிக்

**எர்மன் போடோச்னிக்** (புனைபெயர்: **எர்மன் நூர்டுங்** (*Herman Potočnik*, 22 திசம்பர் 1892 – 27 ஆகத்து 1929) இசுலோவேனிய ஏவூர்தி பொறியியலாளர் ஆவார். வான்வெளியியல் துறைக்கு முன்னோடியாகக் கருதப்படுகின்றார். வான்வெளியில் நீண்டகாலம் மனிதர் வாழ்வதைக் குறித்த ஆய்வுகளுக்காகப் பெரிதும் அறியப்படுகின்றார்.
# கான்சுடன்சுடீன் சியால்க்கோவுசுகி

**கான்சுடன்சுடீன் எடுவர்டொவிச் சியால்க்கோவுசுகி**
(*Konstantin Eduardovich Tsiolkovsky*, ;
;  
19 செப்டம்பர் 1935)
உருசிய/ சோவியத்து ஏவூர்தி அறிவியலாளரும் விண்வெளியியல் கோட்பாடுகளுக்கான முன்னோடியுமாவார். இவரும் இவரைப் பின்தொடர்ந்த செருமானிய எர்மன் ஓபெர்த்து, அமெரிக்க இராபர்ட் காடர்ட் ஆகியோரும் ஏவூர்தி மற்றும் விண்வெளியியல் துறைகளை நிறுவியவர்களாக் கருதப்படுகின்றனர். இவரது ஆக்கங்கள் பிந்நாட்களில் உருசியாவின் முன்னணி ஏவூர்தி பொறியியலாளர்களாக புகழ்பெற்ற செர்கி கோரொலேவ், வாலென்டன் குளுசுக்கோ போன்றோருக்கு அகத்தூண்டலாக அமைந்தது; சோவியத் விண்வெளித் திட்டங்களின் வெற்றிக்கு வழிகோலியது.  
சியால்க்கோவுசுகி தமது பெரும்பான்மையான வாழ்நாளை மாசுக்கோவின் தென்மேற்கில் தொலைவிலிருந்த குளுகா நகரின் புறத்தே மரவீடொன்றில் வசித்து வந்தார்.
# தாய் ஏர்வேஸ்

**தாய் ஏர்வேஸ்** (Thai Airways) என்னும் சர்வதேச பொது நிறுவனம் சுருக்கமாக ‘தாய் ஏர்வேஸ்’ என்று அழைக்கப்படுகிறது. 1988 இல் தாய்லாந்தில் உருவாக்கப்பட்ட இந்நிறுவனத்தின் அலுவலக தலைமையகம் விபவாடி பாங்காங்கிலுள்ள, சட்டுச்சக் மாவட்டத்தின் ராங்க்சிட் சாலையில் உள்ளது. இதன் முதன்மை செயல்பாடுகள் சுவர்ணபூமி விமான நிலையத்தில் நடைபெறுகின்றன. தாய் ஏர்வேஸ் ஸ்டார் அலையன்ஸில் ஒரு உறுப்பினராக உள்ளது. நோக் ஏர் நிறுவனத்தில் 49 சதவீத பங்குகளுடன் மிகப்பெரிய பங்குதாரராக தாய் ஏர்வேஸ் உள்ளது. இந்நிறுவனத்துடன் 2012 ஆம் ஆண்டில், உள்நாட்டு பகுதிகளுக்காக தாய் ஸ்மைலி என்ற பெயருடன் விமானச் சேவையினை தாய் ஏர்வேஸ் தொடங்கியது. இதில் ஒரு புது ஏர்பஸ் ஏ320 விமானம் பயன்படுத்தப்பட்டது.  
தாய் ஏர்வேஸ், தனது தலைமையகமான சுவர்ணபூமியில் இருந்து 80 க்கும் மேற்பட்ட விமானங்களைக் கொண்டு உலகின் 35 நாடுகளில் 78 இலக்குகளுக்கு விமானச் சேவையினைப் புரிகிறது. இடைநிறுத்தமே இல்லாத வழித்தடங்களான, பாங்காக்கில் இருந்து லாஸ் ஏஞ்சல்ஸ் மற்றும் நியூயார்க் நகரம் ஆகிய பகுதிகளுக்குச் செல்லும் வழித்தடங்களில் செயல்படும் விமானச் சேவை நிறுவனமாக தாய் ஏர்வேஸ் இருந்தது. எரிபொருளின் விலை அதிகமானது, சரக்குப் பொருட்களின் எடை அதிகரித்தல் மற்றும் கட்டுப்பாடுகள், விலை உயர்வுக் கட்டணங்கள் போன்ற சில காரணங்களால் 2012 ஆம் ஆண்டில் அமெரிக்காவிற்கு பாங்காக்கில் இருந்து செல்லும் இடைநிறுத்தம் இல்லாது செல்லும் அனைத்து விமானச் சேவைகளையும் தாய் ஏர்வேஸ் நிறுத்தியது. 2013 ஆம் ஆண்டில், பாங்காக் மற்றும் லாஸ் ஏஞ்சல்ஸ் ஆகிய இடங்களுக்கு இடைப்பட்ட விமானச் சேவை, சியோலின் அருகேயுள்ள இங்கேயன் சர்வதேச விமான நிலையம் மூலம் செயல்படுத்தப்பட்டது.  
ஐரோப்பா, கிழக்கு ஆசியா மற்றும் தெற்கு/தென்மேற்கு ஆசியா போன்ற இடங்களுக்கு விமானச் சேவை புரிந்ததன் மூலமும், தென்னாப்பிரிக்காவின் ஜோஹன்ஸ்பெர்க் மற்றும் ஓசியானாவின் ஐந்து முக்கிய நகரங்களுக்கு விமானச் சேவையினை அளித்ததன் மூலமும் தாய் ஏர்வேஸ் நிறுவனத்தின் வழித்தடங்கள் வான்வழிப் போக்குவரத்தில் ஆதிக்கம் பெற்றன. ஆசிய-பசுபிக் விமானச் சேவை நிறுவனங்களில், முதன் முதலாக லண்டனின் ஹீத்ரூ விமான நிலையத்திற்கு விமானச் சேவை செய்தது தாய் ஏர்வேஸ் ஆகும். ஆசிய-பசுபிக் விமானச் சேவை நிறுவனங்களில், ஐரோப்பாவில் செயல்படும் மிகப்பெரிய பயணிகள் விமானச் சேவைகளில், தாய் ஏர்வேஸ் நிறுவனமும் ஒன்றாகும்.  
பாங்காக் யுனைடெட் மற்றும் ரெட் புல் ரேஸிங்க் போன்றவற்றிற்கு தாய் ஏர்வேஸ் அங்கீகரிக்கப்பட்ட அலுவலக ஆதரவாளர்கள் ஆவர்.
# தாய் ஏர்வேஸ்

## கோட்ஷேர் ஒப்பந்தங்கள்

தாய் ஏர்வேஸ் தனது கோட்ஷேர் ஒப்பந்தங்களை பின்வரும் நிறுவனங்களுடன் பகிர்ந்துள்ளது.  
1. ஏர் லிங்கஸ்
1. ஏர் ஆஸ்ட்ரல்
1. ஏர் மடகாஸ்கர்
1. பாங்காக் ஏர்வேஸ்
1. சைனா ஏர்லைன்ஸ்
1. சைனா சதர்ன் ஏர்லைன்ஸ்
1. இஸ்ரேல் ஏர்லைன்ஸ்
1. எமிரேட்ஸ்
1. கல்ஃப் ஏர்
1. கருடா இந்தோனேசியா
1. ஜப்பான் ஏர்லைன்ஸ்
1. ஜப்பான் டிரான்சோசியன் ஏர்
1. மலேசியா ஏர்லைன்ஸ்
1. லௌ ஏர்லைன்ஸ்
1. மியான்மர் ஏர்வேஸ் இன்டர்நேஷனல்
1. நோக் ஏர்
1. பாகிஸ்தான் இன்டர்நேஷனல் ஏர்லைன்ஸ்
1. ராயல் புருனை ஏர்லைன்ஸ்
1. ஸ்கான்டினாவியன் ஏர்லைன்ஸ்
1. துருக்கி ஏர்லைன்ஸ்
1. வியட்நாம் ஏர்லைன்ஸ்  
தற்போது தாய் ஏர்வேஸின் பாதுகாப்பு ஆய்வு குறித்து பரிசோதிக்கப்பட்டு வருகிறது. இது சர்வதேச வான்வழிப் போக்குவரத்து அமைப்பின் எதிர்மறையான தணிக்கை முடிவுகளின் விளைவாகத் தோன்றியுள்ளது. இது தொடர்பான விவரங்கள் வாட்சன், ஃபார்லே மற்றும் வில்லியம்ஸ் ஆகியோரால் ஆய்வு செய்யப்படுகிறது.
# தாய் ஏர்வேஸ்

## விமான குழு

மே 2015 இன் படி, தாய் ஏர்வேஸின் விமானக் குழுவில் பின்வரும் விமானங்கள் இடம்பெற்றுள்ளன.  
| முதல்தர,வகுப்பு | வணிக,வகுப்பு | பொருளாதார,வகுப்பு | மொத்தம் |  |  |  |
| --- | --- | --- | --- | --- | --- | --- |
| ஏர்பஸ்
ஏ320-200 | 5 | - | - | - | 174 | 174 |
| ஏர்பஸ்
ஏ330-300 | 19 | 5 | - | 42
36 | 263 | 305
299 |
| ஏர்பஸ்
ஏ350-900 | - | 12 | அறிவிக்கப்பட
உள்ளது |  |  |  |
| ஏர்பஸ்
ஏ380-800 | 6 | - | 12 | 60 | 435 | 507 |
| போயிங்க்
737-400 | 2 | - | - | 12 | 137 | 149 |
| போயிங்க்
747-400 | 12 | - | 10
9 | 40 | 325 | 375
374 |
| போயிங்க்
777-200 | 8 | - | - | 30 | 279 | 309 |
| போயிங்க்
777-200 ஈஆர் | 6 | - | - | 30 | 262 | 292 |
| போயிங்க்
777-300 | 6 | - | - | 34 | 330 | 364 |
| போயிங்க்
777-300 ஈஆர் | 12 | 2 | 24
42 | 18
- | 306
306 | 348 |
| போயிங்க்
787-8 | 5 | 1 | - | 24 | 240 | 264 |
| போயிங்க்
787-9 | - | 2 | அறிவிக்கப்பட
உள்ளது |  |  |  |
| மொத்தம் | 81 | 22 | } |  |  |  |
# தாய் ஏர்வேஸ்

## உயர்தர வழித்தடங்கள்

தாய் ஏர்வேஸின் உயர்தர வழித்தடங்களாக புகெட் – பாங்காக், பாங்காக் – புகெட், பாங்காக் – சியாங்க் மை மற்றும் டோக்யோ – பாங்காக் ஆகிய வழித்தடங்கள் உள்ளன. இந்த வழித்தடங்களுக்கு முறையே வாரத்திற்கு 94, 87, 84 மற்றும் 55 விமானங்களை தாய் ஏர்வேஸ் செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமான வழித்தடங்களில் ஃப்ராங்க்ஃபுர்ட் – ஸ்டாக்ஹோல்ம் மற்றும் ஸ்டாக்ஹோல்ம் – ஆம்ஸ்டெர்டேம் போன்ற வழித்தடங்கள் உள்ளன.
# புவி வரை

அனைத்துலக விண்வெளி நிலையத்தின் நிலத்துச் சுவடு. புவியில் இரவும் பகலும் முறையே கருமையாகவும் வெளிர்மையாகவும் காட்டப்பட்டுள்ளது.]]
**புவி வரை ** (*ground track*) அல்லது **நிலத்துச் சுவடு ** (*ground trace*) என்பது வானூர்தி அல்லது செய்மதியின் நேரடிக் கீழுள்ள புவிப்பரப்பு ஆகும். செயற்கைக்கோள்களைப் பொறுத்தவரை புவிப்பரப்பின் (அல்லது அச்செயற்கைக்கோள் வலம் வரும் வான்பொருளின் பரப்பின்) மீதான செயற்கைக்கோள் சுற்றுப்பாதையின் வீழலை நிலத்துச் சுவடு என்கின்றனர்.  
செயற்கைக்கோளின் நிலத்துச் சுவடு நிலப்பரப்பின் மீது அந்தச் செயற்கைக்கோளுக்கும் புவி மையத்திற்கும் இடையே கற்பனையாக வரையப்படும் கோட்டின் நகர்வினைக் குறிக்கும் எனலாம். அதாவது புவியிலிருந்து பார்ப்பவரின் கோணத்திலிருந்து எங்கெல்லாம் நேரடியாக தலைக்கு மேல் செயற்கைக்கோள் செல்கின்றதோ அந்தப் புள்ளிகளின் தொகுப்பாகக் கொள்ளலாம்.
# மார்த்தாண்டம்

**மார்த்தாண்டம்** என்பது தமிழ்நாட்டின் கன்னியாகுமரி மாவட்டத்தில் குழித்துறை நகராட்சிக்குட்பட்ட வணிகத்தலமாகும். இதைத் ’தொடுவெட்டி’ என்ற பெயராலும் அழைப்பர்.
மார்த்தாண்டம் பகுதியின் தேனீ வளர்ப்புத் தொழில் சிறப்பாக உள்ளது. நாட்டின் மற்ற பகுதிகளைவிட இங்கு தேன் உற்பத்தி மிகுதியாக இருந்திருக்கிறது. மேற்குத் தொடர்ச்சி மலைக்கு அருகில் அமைந்துள்ள இதன் நிலவியல் அமைப்பு இதற்குக் காரணமாக இருக்கலாம் எனப்படுகிறது. இங்கு தேனீ வளர்ப்போருக்கான பழமையான கூட்டுறவுச் சங்கம் உள்ளது.  
தமிழ்நாட்டின் கன்னியாகுமரி மாவட்டத்தைச் சேர்ந்த மார்த்தாண்டம் தேன், 2023-ஆம் ஆண்டு பூமிசார் குறியீட்டு (GI) அடையாளத்தை பெற்றது. விண்ணப்ப எண் 800-ஆக பதிவு செய்யப்பட்டுள்ள இது, இந்தியாவின் 474-ஆவது GI உரிமை பெற்றத் தயாரிப்பாக அங்கீகரிக்கப்பட்டுள்ளது. அதன் தூய்மை, தனித்துவமான சுவை மற்றும் மருந்தியல் நன்மைகளுக்காக புகழ்பெற்றது. மார்த்தாண்டம் தேன், இப்பகுதியின் நெடுங்கால பாரம்பரியத்தையும், குறும்பறவைப் பழுதில்லாத சூழலியல் வளத்தையும் பிரதிபலிக்கிறது.
# மார்த்தாண்டம்

## பெயர்காரணம்

திருவிதாங்கூரை உருவாக்கிய மன்னர் மார்த்தாண்ட வர்மா நினைவாக இந்நகருக்கு இப்பெயர் வந்திருக்கலாம்.
# மார்த்தாண்டம்

## கல்வி நிலையங்கள்

### கல்லூரிகள்

- நேசமணி நினைவு கிறிஸ்தவ கல்லூரி
- மார்தாண்டம் பொறியியல் கல்லூரி
# மார்த்தாண்டம்

## கல்வி நிலையங்கள்

### பள்ளிகள்

- குட்ஷெப்பர்டு மெட்ரிகுலேசன் மேல்நிலைப் பள்ளி
- கிறிஸ்து ராஜா மெட்ரிகுலேசன் மேல்நிலைப் பள்ளி
# மார்த்தாண்டம்

## போக்குவரத்து

கன்னியாகுமரி-திருவனந்தபுரம் தேசிய நெடுஞ்சாலையில் இந்நகர் அமைந்துள்ளது.
# மார்த்தாண்டம்

## போக்குவரத்து

### மார்த்தாண்டம் பேருந்து நிலையம்

இப்பேருந்து நிலையம் கன்னியாகுமரி மாவட்டத்தின் முக்கியமான மற்றும் பெரிய பேருந்து நிலையங்களில் ஒன்றாகும். இப்பேருந்து நிலையத்திலிருந்து மாவட்டத்திற்குள்ளேயும், சென்னை, ஊட்டி, கோயம்புத்தூர், வேளாங்கண்ணி, மதுரை, திருச்செந்தூர் போன்ற மாநிலத்தின் பல்வேறு பகுதிகளுக்கும் பெங்களூர், புதுச்சேரி போன்ற பிற மாநிலங்களுக்கும் பேருந்துகள் இயக்கப்படுகின்றன.
# மார்த்தாண்டம்

## சமய வழிபாட்டு தலங்கள்

மார்த்தாண்டம் பகுதி கிறிஸ்தவம், இந்து சமயம் சார்ந்தவர்கள் சரி சமமாகவும், இஸ்லாமியர்கள் குறிப்பிட்ட எண்ணிக்கையுடன் வாழ்கிறார்கள்.
# மார்த்தாண்டம்

## சமய வழிபாட்டு தலங்கள்

### இந்து சமய கோவில்கள்

- ஐயப்பர் கோவில் (வெடி வச்சான் கோவில்) வெட்டுவென்னி.
- ஸ்ரீ கிருஷ்ணன் கோவில், கண்ணக்கோடு
- சிதறால் ஜெயின் மலைக்கோவில்
# மார்த்தாண்டம்

## சமய வழிபாட்டு தலங்கள்

### கிறிஸ்தவ ஆலயங்கள்

- மார்த்தாண்டம் தென்னிந்திய திருச்சபை
- புனித அந்தோணியார் ஆலயம், வெட்டுவென்னி
- இயேசுவின் திரு இருதய ஆலயம், பாகோடு
- புனித சவேரியார் ஆலயம், மார்த்தாண்டம்
- கிளியங்கோடு இரட்சணிய சேனை தேவாலயம்
- கொடுங்குளம் இரட்சணிய சேனை தேவாலயம்
# மார்த்தாண்டம்

## சமய வழிபாட்டு தலங்கள்

### வட்டாரப் போக்குவரத்து அலுவலகம்

கன்னியாகுமரி மாவட்ட வட்டாரப் போக்குவரத்து அலுவலகங்களில் ஒன்றான வட்டாரப் போக்குவரத்து அலுவலகம், மார்த்தாண்டம் இங்கு அமைந்துள்ளது.போக்குவரத்து அலுவலக எண் தா.நா.- 75(TN75)
# மார்த்தாண்டம்

## இதையும் காண்க

மார்த்தாண்டம் மேம்பாலம்  
குழித்துறை தாமிரபரணி ஆறு
# பிரின்ஸ் குணசேகரா

**பிரின்சு குணசேகரா** (*Prins Gunasekara*, பிறப்பு: 12 சூலை 1924) இலங்கை இடதுசாரி அரசியல்வாதியும், முன்னாள் நாடாளுமன்ற உறுப்பினரும், மனித உரிமை ஆர்வலரும் ஆவார்.
# பிரின்ஸ் குணசேகரா

## வாழ்க்கைச் சுருக்கம்

பிரின்சு குணசேகராதென் மாகாணத்தில் ஹபரதுவா என்ற ஊரில் பிறந்தார். கொழும்பு ஆனந்தா கல்லூரியில் கல்வி பயின்ற பின்னர் லண்டன் பல்கலைக்கழகத்தில் வெளிவாரி மாணவராகப் பயின்று பட்டம் பெற்றார். சட்டக் கல்லூரியில் பயின்று 1955 ஆம் ஆண்டில் வழக்கறிஞர் ஆனார். லங்காதீப சிங்களப் பத்திரிகையில் செய்தியாளராகவும், பின்னர் அதன் அதன் ஆசிரியர்களுள் ஒருவராகவும் பணியாற்றியுள்ளார்.
# பிரின்ஸ் குணசேகரா

## அரசியலில்

பிரின்சு குணசேகரா இலங்கையில் அக்காலத்தில் மிகவும் பிரபலமாக இருந்த இடதுசாரி அரசியல் கட்சியான லங்கா சமசமாஜக் கட்சியில் சேர்ந்து அரசியலில் இறங்கினார். அரசர் பேச்சு நாடாளுமன்றத்தில் தோற்கடிக்கப்பட்டதை அடுத்து டட்லி சேனநாயக்கா தலைமையிலான ஆட்சி கவிழ்ந்தது. 1960 சூலையில் மீண்டும் நடைபெற்ற தேர்தலில் பிரின்சு குணசேகரா 2,404 வாக்குகள் மட்டும் பெற்று படுதோல்வியடைந்தார். பின்னர் அவர் மகாஜன எக்சத் பெரமுன கட்சியில் இருந்து விலகி 1965 தேர்தலில் சுயேட்சையாகப் போட்டியிட்டு வெற்றி பெற்று மீண்டும் நாடாளுமன்றம் சென்றார். 1970 தேர்தலில் இலங்கை சுதந்திரக் கட்சியின் சார்பில் போட்டியிட்டு வெற்றி பெற்று 1977 வரை நாடாளுமன்ற உறுப்பினராக இருந்தார்.  
அரசியலில் இருந்து ஓய்வு பெற்ற பின்னர் பிரின்சு குணசேகரா பிரித்தானியாவுக்குக் குடிபெயர்ந்து இலண்டனில் வசித்து வருகிறார்..
# சிதம்பரம் வைத்தியநாத பிள்ளை

**சிதம்பரம் வைத்தியநாத பிள்ளை** (1884 – 1937) தமிழகத்தைச் சேர்ந்த நாதசுவர இசைக் கலைஞராவார்.
# சிதம்பரம் வைத்தியநாத பிள்ளை

## பிறப்பும், இசைப் பயிற்சியும்

சிதம்பரத்துக்கு அருகிலுள்ள ஆச்சாபுரம் எனும் சிற்றூரில் 1884 ஆம் ஆண்டு பிறந்தவர் வைத்தியநாத பிள்ளை. இவரின் பெற்றோர்:– தருமலிங்கத் தவில்காரர் – சௌந்திரவல்லியம்மாள். ‘கோட்டை’ சுப்பராய பிள்ளையிடம் நாதசுவரம் கற்கத் தொடங்கி பின்னர் கூறைநாடு நடேச பிள்ளையிடம் மாணவராகச் சேர்ந்தார். ஆசிரியர் தனது மாணவனுக்கு பயிற்சியின் ஆரம்பகாலத்தில் நூறு வர்ணங்களை கற்றுத் தந்தார்.
# சிதம்பரம் வைத்தியநாத பிள்ளை

## இசை வாழ்க்கை

சிதம்பரம் கோவிந்தராஜர் ஆலயத்தில் தனது ஆசிரியர் நடேச பிள்ளைக்கு உதவியாக அவருடன் நாதசுவரம் வாசித்து வந்தார். சிதம்பரம் இளமையாக்கினார் கோவிலில் நவராத்திரி திருவிழாவின்போது முதன்முதலாக தனித்து வாசித்தார்.  
‘பல்லவிச் சுரங்கம்’ எனப் போற்றப்பட்ட இவர், சிதம்பரம் கோவிந்தராஜர் கோவிலின் ஆஸ்தான வித்துவானாகவும், நடராஜர் ஆலயத்தின் ஆஸ்தான வித்துவானாகவும் பதவி வகித்தார்.  
புகழ்பெற்ற தவில் கலைஞர்களான பழனி முத்தையா பிள்ளை, அம்மாப்பேட்டை பக்கிரிப்பிள்ளை, கரந்தை ரத்தினம் பிள்ளை, பாபநாசம் ஸ்ரீமான் பிள்ளை, திருச்செங்காட்டங்குடி ருத்ராபதி பிள்ளை, பந்தணைநல்லூர் மரகதம் பிள்ளை, வழிவூர் முத்துவீர் பிள்ளை, நீடாமங்கலம் மீனாட்சி சுந்தரம் பிள்ளை, பந்தணைநல்லூர் ரத்தினம் பிள்ளை, கும்பக்கோணம் தாதக்கிருஷ்ணன், திருமுல்லைவாயில் முத்துவீர் பிள்ளை ஆகியோர் வைத்தியநாத பிள்ளைக்கு தவில் வாசித்துள்ளனர். இவருக்கு நிரந்தரத் தவில்காரராக பலகாலம் இருந்தவர் திருக்கடையூர் சின்னையாபிள்ளை என்பவராவார்.
# சிதம்பரம் வைத்தியநாத பிள்ளை

## மறைவு

1937 ஆம் ஆண்டு பிப்ரவரி 19 அன்று சிதம்பரம் வைத்தியநாத பிள்ளை காலமானார்.  
- பக்கம் எண்கள்: 93 - 99, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
# மைத்திரீ விரைவுவண்டி

**மைத்திரீ விரைவுவண்டி** (*Maitree Express*), **மொய்த்ரீ விரைவுவண்டி** அல்லது **டாக்கா–கொல்கத்தா விரைவுவண்டி** என்றும் அழைக்கப்படுகிறது. சர்வதேச அளவிலான தொடருந்து சேவையினைப் புரியும் இந்த மைத்திரீ விரைவுவண்டி வங்காளதேசத்தின் தலைநகரான டாக்காவினை, இந்தியாவின் மேற்கு வங்கத்தின் தலைநகரான கொல்கத்தாவுடன் இணைக்கிறது. இரு நாடுகளின் முக்கிய நகரங்களுக்கு இடைப்பட்ட ஒரே தொடருந்து வழி இணைப்பும் இதுவே. இந்த வழித்தடத்தினை 43 ஆண்டுகளுக்குப் பின்னர் மீண்டும் புதுப்பித்தனர் என்பது குறிப்பிடத்தக்கது.
# மைத்திரீ விரைவுவண்டி

## பெயர்க்காரணம்

”மைத்திரீ விரைவுவண்டி” என்பதன் பொருள் நட்புறவின் விரைவுவண்டி ஆகும். வங்காளதேசம் மற்றும் இந்தியா ஆகிய இரு நாடுகளுக்கு இடைப்பட்ட நட்புறவினை பறைசாற்றும் வகையில் இந்தத் தொடருந்து சேவை செயல்படுவதால் இப்பெயர் வைக்கப்பட்டுள்ளது. மைத்திரீ விரைவுவண்டியின் தொடக்க விழா, வங்காள மொழியின் வருடப்பிறப்பான ஏப்ரல் 14, 2008 அன்று நடைபெற்றது.
# மைத்திரீ விரைவுவண்டி

## பின்னணி

இந்தியா விடுதலை பெற்ற ஆண்டான 1947 இல், வங்காளமானது இந்தியாவின் மேற்கு வங்கம் மற்றும் பாகிஸ்தானின் கிழக்குப் பகுதியாக பிரித்தானிய அரசால் பிரிக்கப்பட்டதால் அப்பகுதியின் தொடருந்து சேவைகள் பாதிக்கப்பட்டன. பிரித்தானிய அரசின் ஆட்சிக்காலத்தில், பிரிக்கப்படாமல் இருந்த பல பகுதிகளை இணைக்கும் வண்ணம் ஒரே இரவில் செல்லும் தொடருந்து சேவைகளாக கொல்கத்தா, கோலண்டா, டாக்கா மற்றும் நாராயணகஞ்ச் போன்ற பகுதிகள் தொடருந்து சேவைகளால் இணைக்கப்பட்டிருந்தன. 1965 ஆம் ஆண்டில் இந்தியா – பாகிஸ்தான் பிரச்சினைகளின் காரணமாக ரயில் தொடர்புகள் பல்வேறு இடங்களில் துண்டிக்கப்பட்டன. அத்துடன், 1971 ஆம் ஆண்டில் கிழக்கு பாகிஸ்தான் விடுதலைக்காகப் போராடி வங்காளதேசம் என்ற தனிநாடானது.
# மைத்திரீ விரைவுவண்டி

## புதுப்பிப்பு

2001 ஆம் ஆண்டில், இந்தியா மற்றும் வங்காளதேசத்தின் பேச்சுவார்த்தை சுமுகமான முடிவுக்கு வந்ததையடுத்து, இரு நாட்டு அரசுகளும் தொடருந்து சேவையினைத் தொடர ஒத்துக் கொண்டன. இந்தியாவின் பிரதமர் வங்காளதேசம் சென்றதன் மூலமும், இந்திய வெளியுறவுத்துறை அமைச்சரான பிரணாப் முகர்ஜி 2007 ஆம் ஆண்டின், பிப்ரவரியில் டாக்கா சென்று வந்ததன் மூலமும் இந்தத் தொடருந்து சேவை மேலும் வலுபெற்றது. அதே 2007 ஆம் ஆண்டு ஜூலை மாதம் 8 ஆம் தேதி கொல்கத்தா முதல் டாக்கா வரையிலான தொடருந்து சேவையின் சோதனை ஓட்டம் நடைபெற்றது. இந்தச் சோதனை ஓட்டத்தில் இந்திய அரசின் அலுவலர்கள் பயணம் செய்து அங்குள்ள வங்காளதேச அரசின் அலுவலர்களைச் சந்தித்தனர். இந்த சந்திப்பின் மூலம் தொடருந்து சேவைத் தொடர்புகள் உறுதி செய்யப்பட்டதுடன் மட்டுமல்லாமல், தொடருந்து சேவைக்கான கால அட்டவணையும் உறுதி செய்யப்பட்டது.
# மைத்திரீ விரைவுவண்டி

## வரலாற்று சிறப்புமிக்க இந்தியா–வங்காளதேசம் தொடருந்து தொடர்பு

இந்தியா மற்றும் வங்காளதேச நாடுகளுக்கு இடைப்பட்ட முழுமையான தொடருந்து தொடர்பு விவரங்கள் இங்கு பட்டியலிடப்பட்டுள்ளன.
# மைத்திரீ விரைவுவண்டி

## வரலாற்று சிறப்புமிக்க இந்தியா–வங்காளதேசம் தொடருந்து தொடர்பு

### மேற்கு எல்லை

1. தர்சனா (வங்காளதேசம்) – கேடே (இந்தியா) – மைத்திரீ மற்றும் சரக்குத் தொடருந்துகள்
1. பேனாபோல் (வங்காளதேசம்) – பெட்ராபோல் (இந்தியா) – சரக்கு ரயில்கள் மட்டும்
1. ரோஹன்பூர் (வங்காளதேசம்) – சிங்காபாத் (இந்தியா) – சரக்குத் தொடருந்துகள்
1. பிரோல் (வங்காளதேசம்) – ராதிகாபூர் (இந்தியா) – இதற்கு முன்பு சரக்கு தொடருந்துகள் செயல்பட்ட இப்பாதை தற்போது துண்டிக்கப்பட்டுவிட்டது. இந்தியா அகலப்பாதையாக இருந்த இப்பாதையினை குறுகிய பாதையாக மாற்றியதே இத்துண்டிப்பிற்குக் காரணம்.
# மைத்திரீ விரைவுவண்டி

## வரலாற்று சிறப்புமிக்க இந்தியா–வங்காளதேசம் தொடருந்து தொடர்பு

### வடக்கு எல்லை

1. சிலஹட்டி (வங்காளதேசம்) – ஹால்ட்பாரி (இந்தியா) – வங்காளதேசம் பகுதியில் இருந்த தொடருந்துத் தடங்கள் நீக்கப்பட்டுவிட்டன.
1. புரிமாரி (வங்காளதேசம்) – சங்கரபாந்தா (இந்தியா) – இதுவும் துண்டிக்கப்பட்டதுதான்.
# மைத்திரீ விரைவுவண்டி

## வரலாற்று சிறப்புமிக்க இந்தியா–வங்காளதேசம் தொடருந்து தொடர்பு

### கிழக்கு எல்லை

1. ஷாஹ்பஸ்பூர் (வங்காளதேசம்) – மஹிஷாசன் (இந்தியா) – ஒரு குறுகிய தொடருந்துத் தடம் இன்றும் இருக்கிறது, என்றாலும் தொடருந்துசேவை துண்டிக்கப்பட்டுவிட்டது.
1. ஆகுரா (வங்காளதேசம்) – அகர்டாலா (இந்தியா) – IRCON இன் உதவியால் இப்பாதை வளர்ந்து வருகிறது.
# மைத்திரீ விரைவுவண்டி

## வழிப்பாதை மற்றும் நிறுத்தங்களுக்கான நேரங்கள்:

| 1 | கொல்கத்தா
(KOAA) | தொடக்கம் | 07:10 | 0 | 0 | 1 | 1 |  |
| --- | --- | --- | --- | --- | --- | --- | --- | --- |
| 2 | டாக்கா
(DAKA) | 18:00 | முடிவு | 0 | 375 | 1 | 1 | } |
# மைத்திரீ விரைவுவண்டி

## வழிப்பாதை

கொல்கத்தா மற்றும் டாக்கா நகரங்களுக்கு இடையே செயல்படும் ஒரேயொரு தொடருந்து மைத்திரீ விரைவுவண்டி ஆகும். இது இருபுறங்களில் இருந்தும் வாரத்தின் ஐந்து நாட்களில் செயல்படுகிறது. டாக்கா – கொல்கத்தா நகரங்களுக்கிடையே சுமார் 375 கிலோ மீட்டர்கள் தூரத்தினை மைத்திரி விரைவுவண்டி கடக்கிறது. நுழைவு சோதனைக்காக இந்தியாவின் கேடே நகரம், வங்காளதேசம் தர்ஷானா நகரம் ஆகிய இரு இடங்களில் மட்டும் நிறுத்தப்படுகிறது.  
மைத்திரீ விரைவுவண்டி மொத்த தூரத்தினை கடக்க 10–11 மணி நேரம் வரை எடுத்துக்கொள்ளும். ஏனெனில் வங்காளதேசம் நாட்டிற்குள் சென்றவுடன் தொடருந்தானது மின்சாரத்தினால் செயல்படாது. எனவே, டீசல் இஞ்சின் உதவிகொண்டுதான் இயக்கப்படும். இதனால்தான் இந்த கால தாமதம் ஏற்படுகிறது. வங்காளதேசத்தின் தர்ஷானாவில் பயணிகள் மாறுவதும், இஞ்சின் மாற்றமும் நிகழும். கங்கைக்கு மீதுள்ள ஹர்டிங்கே பாலம் மற்றும் யமுனா ஆற்றின் மேலுள்ள யமுனா பல்பயன்பாட்டு பாலம் ஆகியவை இந்தத் தொடருந்து கடக்கும் முக்கிய ஆற்றுப்பாலங்கள் ஆகும். இந்தியாவின் தொடருந்தில் இந்தியாவின் இஞ்சின் மற்றும் ரயில்பெட்டிகள் இருக்கும். வங்காளதேசத் தொடருந்தில் இந்தோனேசியாவில் தயாரான பெட்டிகள் மற்றும் இந்தியாவில் தயாரான இஞ்சின் இருக்கும்.
# பெங்கித் எட்லேன்

**பெங்கித் எட்லேன்** (*Bengt Edlén*, 2 நவம்பர் 1906 – 10 பிப்ரவரி 1993) ஓர் இசுவீடிய இயற்பியல் பேராசிரியரும், வானியலாளரும் ஆவார். இவர் நிறமாலையியலில் வல்லுனர். இவர் சூரிய ஒளிமுகட்டுப் புதிருக்கான தீர்வைக் கண்டார். சூரியனின் நிறமாலைகள் கரோனியம் என்ற இனந்தெரியாத வேதித்தனிமத்தில் இருந்து வருவதாக முன்பு கருதியதை மறுத்து அவை பன்மடி இரும்பு மின்னணுக்களால் (Fe-XIV) உருவாகின்றன எனத் தெளிவுபடுத்தினார். இது உடனே ஏற்கப்படவில்லை. ஏனெனில் இம்மின்னணுக்கள் உருவாகப் பல மில்லியன் பாகைகள் வெப்பநிலை தேவைப்பட்டதாலேயே எனலாம். பின்னர் அவ்வளவிலான சூரிய ஒளிமுகட்டு வெப்பநிலைகள் நிலவல் நிறுவப்பட்டது.  
இவர் தென்கிழக்கு சுவீடனில் உள்ள ஆசுத்தர்காட்லாந்து சார்ந்த கூசமில் பிறந்தார். நோர்க்கோப்பிங் உயர்நிலைப்பள்ளியில் 1926 இல் கல்விபைஇல, சுவீடன் உப்சாலா பல்கலைக்கழகத்தில் சேர்ந்தார். 1934இல் முனைவர் பட்டம் பெற்றார். இவர் 1936 இல் இயற்பியல் துணைப்பேராசிரியராக பணியில் சேர்ந்து, 1944 முதல் 1973 வரை உலண்டுப் பல்கலைக்கழகப் பேராசிரியராகப் பணிபுரிந்தார். இவர் 1947இல் சுவீடிய அரசு அறிவியற் புலங்களின் கல்விக்கழகத்தின் உறுப்பினராகத் தேர்வு செய்யப்பட்டார்.  
எட்லேன் உல்ஃப்-இரேயத் விண்மீன்களின் கதிர்நிரலைப் பகுப்பாய்வு செய்து சிறந்த பங்களிப்பை வழங்கியுள்ளார்.
# பெங்கித் எட்லேன்

## விருதுகள்

பெங்கித் எட்லேன் 1945இல் சூரிய ஒளிமுகட்டு புதிர்த் தீர்வுக்காக சுவீடிய அரசு வானியல் கழகப் பொற்பதக்கத்தைப் பெற்றார். இவர் 1946இல் அப்பாலைப் புற ஊதாக்கதிர் ஆய்வுகளுக்காக ஓவார்டு என். போட்சு பதக்கத்தைப் பெற்றார். மேலும் 1968இல் தேசிய அறிவியற் புலங்களின் கல்விக்கழகத்தின் என்றி டிரேப்பர் பதக்கத்தைப் பெற்றார். in 1968.
# மின்திருக்கை

**உலுக்கு** அல்லது **மின்திருக்கை** (electric ray) என்பது ஒரு திருக்கை குழு ஆகும் மீன் இனத்தைச் சேர்ந்த மீனினமாகும். இதற்குப் பிற திருக்கை மீன்களைப்போல நச்சு ஊசி போன்ற உறுப்பு கிடையாது. மாறாக மின் ஏற்றம்கொண்ட செல்கள் உள்ளன. இந்த செல்களைக்கொண்டு மின்னதிர்ச்சியை ஏற்படுத்துகின்றது. மின்திருக்கைகளின் அளவைப் பொறுத்து 8இல் இருந்து 220 வோல்ட்வரை மின்னதிர்ச்சி தரவல்லது. இது ஒரு மனிதனையே உயிரிழக்கச் செய்துவிடும்.
மின்னேற்றம்கொண்ட செல்கள் திருக்கையின் கீழ்புறத்தில் உள்ளன. இந்த செல்களின் எடை திருக்கைமீனின் மொத்த எடையில் சுமார் ஆறில் ஒருபங்கு இருக்கும். இம்மீன்கள் தன் உடலில் உள்ள மின்னாற்றலை பல வழிகளில் பயன்படுத்துகின்றன. இவை வெளிப்படுத்தும் மின்னதிர்ச்சி மற்ற விலங்குகளை அச்சுறுத்துகிறது. இரையைத்தேடிக் கொல்லப் பயன்படுகிறது. மற்ற திருக்கை மீன்களை தொடர்பு கொள்ளவும் பயன்படுத்துகிறது.  
இது பிற திருக்கை மீன்களைப் போல தட்டை வடிவில் உள்ளது. இதன் வால் உடலைவிட சற்று நீளமாக இருக்கும். மற்ற திருக்கைகள் வாலாலும் உடலாலும் நீந்தும், ஆனால் மின்திருக்கைகள் வாலால் மட்டுமே நீந்தக்கூடியவை, இதனால் இவை மெதுவாகவே நீந்தும். பொதுவாக ஆழ்கடலுக்குள் மணலில் உடலைப் புதைத்துக்கொண்டு இவை மறைந்திருந்து, அதிரடியாகத் தாக்கி இரையைப் பிடிப்பதுதான் திருக்கைகளின் சிறப்பு. இவற்றின் கண்கள் தலையின் மேல்பகுதியில் இருப்பது வேட்டைக்கு வசதியாக இருக்கிறது. இரையைப் பிடிக்கவும் பெரிய உயிரினங்களின் தாக்குதலிலிருந்து தப்பிக்கவும் மின்சாரத் திருக்கைக்கு இந்த மின்சாரமே பலமுள்ள ஆயுதமாக உள்ளது.
# கார்த்திகை வாளை

**கார்த்திகை வாளை** (largehead hairtail) ஒரு மீனினமாகும் இது கார்த்திகை மாதத்தில் மிகுதியாக கிடைப்பதால் இப்பெயர் பெற்றது. இதன் வேறு பெயர்கள் **வாளை மீன்**, **ஓலை வாளை**, **கறுப்பன்** ஆகும். இதன் உடல் மிக நீண்டு குறைந்த சதைப்பற்று கொண்டதாக இருக்கும்.
இது 2.34 மீட்டர்வரை வளரக்கூடியது. அதிக பட்சமாக 5 கிலோ எடையளவுவரை இம்மீன் பிடிபட்டுள்ளது. இது 15 ஆண்டுவரை உயிர்வாழக்கூடியது.
# இந்தியக் கட்டிடக்கலை பள்ளிகள்

**இந்தியக் கட்டிடக்கலை பள்ளிகள்** (*Schools of Planning and Architecture*, SPAs), இந்திய அரசின் மனிதவள மேம்பாட்டுத் துறையின் கீழ் செயல்படும் தன்னாட்சி பெற்ற பொதுத்துறை பல்கலைக்கழங்கள் ஆகும். போபால், புதுதில்லி, விஜயவடா ஆகிய இடங்களில் இந்தியக் கட்டிடக்கலை பள்ளிகள் செயல்படுகின்றன. கட்டிடங்கள் கட்ட திட்டமிடுதல், வடிவமைப்பு மற்றும் கட்டிடக் கலை குறித்தான கல்வியை இப்பள்ளிகள் பயில்விக்கின்றன. இந்தியக் கட்டிடக்கலைப் பள்ளிகள் தேசிய முக்கியத்துவம் வாய்ந்த சிறப்பு கல்வி நிறுவனங்களில் ஒன்றாகும்.  
**இந்தியக் கட்டிடக் கலைப் பள்ளிகளின் விவரங்கள்**  
| பெயர் | சுருக்கப் பெயர் | நிறுவப்பட்ட ஆண்டு | நகரம் | மாநிலம் | இணையதளம் |  |
| --- | --- | --- | --- | --- | --- | --- |
| இந்தியக் கட்டிடக்கலைப் பள்ளி, தில்லி | எஸ்பிஏ-D | 1941 (1959) | புதுதில்லி | தில்லி | spa.ac.in |  |
| இந்தியக் கட்டிடக்கலைப் பள்ளி, போபால் | எஸ்பிஏ-B | 2008 | போபால் | மத்தியப் பிரதேசம் | spabhopal.ac.in |  |
| இந்தியக் கட்டிடக்கலைப் பள்ளி, விஜயவாடா | எஸ்பிஏ-V | 2008 | விஜயவாடா | ஆந்திரப் பிரதேசம் | spav.ac.in | } |
# இந்தியக் கட்டிடக்கலை பள்ளிகள்

## மாணவர் சேர்க்கை

பள்ளி மேனிலைப் படிப்பு முடித்த மாணவர்கள் இந்தியக் கட்டிடக்கலைப் பள்ளிகளில் நான்காண்டு இளநிலை கட்டிடக்கலை படிப்பில் சேர்வதற்கு, இந்திய தொழில்நுட்ப கழக ஒருங்கிணைந்த நுழைவுத் தேர்வில் (JEE) தேர்ச்சி பெற்றிருக்க வேண்டும். இரண்டாண்டு முதுகலை கட்டிடக்கலைப் படிப்பில் சேர்வதற்கு பொறியியல் பட்டதாரி தகுதித் தேர்வில் (GATE) தேர்ச்சி பெற்றிருக்க வேண்டும். கட்டிடக் கலையில் ஆய்வு படிப்பில் சேர்வதற்கு கட்டிடக்கலையில் முதுநிலைப் படிப்பிலும், நேர்முகத் தேர்விலும் தேர்ச்சி பெற்றிருக்க வேண்டும்.
# கோளமீன்

**கோளமீன்** (*tetraodontidae*, *pufferfish*, *balloonfish*, *blowfish*, *bubblefish*; இலங்கை வழக்கு: **பேத்தையன் **) என்பது ஒருவகை மீனினமாகும். இம்மீனின் உடல் குட்டையாகவும், தடித்த, உருளை வடிவமாக பலூன்போல தோற்றமளிக்கக்கூடியது. இதன் மேலுதடும் கீழுதடும் மற்ற மீன்களைப் போலன்றி கடினமாகவும், அரைக்கோள வடிவமாகவும் இருக்கும். பார்ப்பதற்கு பன்றியின் வாயமைப்பை ஒத்திருக்கும். செதில்களற்ற உடலின் மேல் சிறிதும் பெரிதுமான முட்கள் காணப்படும். ஆபத்தான நேரத்தில் இவை தம் உணவுக் குழலைக் காற்றால் நிரப்பிக் கோள வடிவை அடைகின்றன. அப்போது அதன் தோல் விரிவுற்று, முட்கள் வெளியே நீட்டியபடி, அச்சந்தரும் தோற்றத்துடன் மிதந்து கொண்டிருப்பதால் இதற்கு முள்ளம்பன்றி மீன் என்ற பெயரும் உண்டு. ஜப்பான் கடல் பகுதில் காணப்படும் இவ்வகை மீன்கள் நச்சுத் தன்மை கொண்டதாக உள்ளன. இதன் உடலின் மேல் சிறியதும், பெரியதுமாகக் காணப்படும் முட்களில்தான் விஷம் தேங்கி நிற்கும். இந்த நச்சு தாக்கினால் 24 மணி நேரத்துக்குள் மரணம் ஏற்பட வாய்ப்பு உள்ளது. இந்த மீன்களின் உடலிலிருக்கும் பாக்டீரியாக்களில் இருந்துதான் இந்த நஞ்சு உருவாகிறது.  
ஜப்பானில் இந்த மீன் பிரபல உணவாக உள்ளது. இந்த மீனின் நச்சு முட்களையெல்லாம் வெட்டி எறிந்து விட்டு மசாலை போட்டுப் பொரித்து சாப்பிட்டும், சூப் வைத்தும் குடிக்கிறார்கள். ஜப்பானில் இந்த மீனைக் கொண்டு தயாராகும் சூப்பை ‘பூகு சூப்’ என்கின்றனர். இந்த மீனை வெட்டி, சமைத்துச் சாப்பிட மூன்று ஆண்டுகள் பயிற்சி தரப்படுகிறது, அதன்பிறகு இந்த மீனைச் சமைக்க உரிமம் பெறவேண்டியது அவசியம். உரிமம் பெற ஆண்டுதோறும் ஆயிரக்கணக்கானோர் தேர்வு எழுதினாலும், சிலர்தான் தேர்ச்சி பெறுகிறார்கள்.
# இந்தியக் குடியியல் பணிகள் தேர்வு

**இந்தியக் குடியியல் பணிகள் தேர்வு** (Civil Services Examination, CSE) என்பது அகில இந்திய அளவில் இந்தியக் குடியியல் பணிகள் அதிகாரிகளுக்கான இந்திய நடுவண் அரசின் மத்திய அரசுப்பணியாளர் தேர்வாணையத்தால் (UPSC) ஆண்டுதோறும் நடத்தப்படும் போட்டித் தேர்வாகும். இப்போட்டித் தேர்வின் குறைந்தபட்சக் கல்வித் தகுதி ஒரு இளநிலை பட்டம் ஆகும். இப்போட்டித் தேர்வு மூன்று நிலைகளில் நடத்தப்படுகிறது. தேர்வில் தேர்ச்சி பெற்றவர்களுக்கு ஓராண்டு பயிற்சி வகுப்புகள் நடத்தப்படுகின்றன.
# இந்தியக் குடியியல் பணிகள் தேர்வு

## தகுதிகள்

- இந்தியக் குடிமகனாக இருக்க வேண்டும்.
# இந்தியக் குடியியல் பணிகள் தேர்வு

## எத்தனை முறை தேர்வு எழுதலாம்

இப்போட்டித் தேர்வுகள் வகுப்பு வாரியாக குறிப்பிட்ட தடவைகள் மட்டும் எழுதலாம்.  
- பொதுப் பிரிவினர் மற்றும் கிரீமிலேயர் (Creamy Layer in OBC) அதிகபட்சமாக ஆறு (6) முறை எழுதலாம்.
- இதர பிற்படுத்த வகுப்பினர் அதிகபட்சமாக ஏழு முறை எழுதலாம்.
- தாழ்த்தப்பட்ட மற்றும் பழங்குடியினர்கள் எத்தனை முறை வேண்டுமானாலும் எழுதலாம்.
# இந்தியக் குடியியல் பணிகள் தேர்வு

## தேர்வில் இடஒதுக்கீடு

இப்போட்டித் தேர்வில் மதிப்பெண்கள் மற்றும் இந்திய அரசின் இட ஒதுக்கீடு கொள்கைகளின்படி போட்டியாளர்களைத் தெரிவு செய்வர்.  
| வகுப்பினர் | இட ஒதுக்கீடு |  |
| --- | --- | --- |
| தாழ்த்தப்பட்ட வகுப்பினர்கள் (SC) | 15.0% |  |
| பழங்குடியின வகுப்பினர்கள் (ST) | 7.5% |  |
| இதர பிற்படுத்த வகுப்பினர் (OBC) | 27% |  |
| மொத்த இட ஒதுக்கீடு | 49.5% |  |
| பொது ( SC/ST மற்றும் OBC பிரிவினர் உட்பட ) | 50.5% | } |
# இந்தியக் குடியியல் பணிகள் தேர்வு

## தேர்வு முறைகள்

- இத்தேர்வு மூன்று நிலைகளில் நடத்தப்பெறுகின்றன.
- முதனிலை தேர்வு (Preliminary) கொள்குறி வகைத் (புலனறிவு) தேர்வாக நடத்தப்படுகிறது.
- முதனிலையில் தேறியவர்கள் முதன்மைத்தேர்வுக்கு (Main Examination) அனுமதிக்கப்படுகின்றனர்.
- முதன்மைத் தேர்வானது இரு கட்டங்களை உடையது. விளக்க எழுத்துத் தேர்வு (Descriptive written) & நேர்முகத் தேர்வு (Interview Test).
- முதன்மை விளக்க எழுத்துத் தேர்வில் தேர்வு பெற்றோர் நேர்முகத் தேர்வுக்கு அழைக்கப்படுவர்.
- முறையே முதன்மை விளக்க எழுத்துத் தேர்வு மற்றும் நேர்முகத் தேர்வில் பெற்ற மதிப்பெண்களைக் கூட்டி ஒன்றிய அரசுப்பணியாளர் தேர்வாணையம் பரிந்துரைகளை மத்திய பணியாளர் அமைச்சகத்துக்கு அனுப்பும்.
- பரிந்துரைகளின் அடிப்படையில் அமைச்சகம் தேர்வானோருக்கான பணி ஆணைகளை வழங்கும்.
# ஒ.ச.நே−04:00

**ஒ.ச.நே - 04:00** (*UTC-04:00*) என்பது ஒருங்கிணைக்கப்பட்ட சர்வதேச நேரத்துடன் -04:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது பின்வரும் பகுதிகளில் பயன்படுத்தப்படுகிறது.
# ஒ.ச.நே−04:00

## அத்திலாந்திக்குச் சீர் நேரம்

இது வடக்கு அரைக்கோள குளிர்காலத்தின்போது பின்வரும் பகுதிகளின் சீர் நேரமாகப் பயன்படுத்தப்படுகிறது. இப்பகுதிகள் அத்திலாந்திக்குப் பகலொளி நேரத்தினை (ஒ.ச.நே - 03:00) கோடைகாலத்தின்போது பயன்படுத்தும்.
- கனடா
- நோவா இசுகோசியா
- நியூ பிரன்சுவிக்
- இளவரசர் எட்வர்ட் தீவு
- லாப்ரடோர் - தென்கிழக்கு முனையைத் தவிர மற்றும்
- கியூபெக்கின் கிழக்குப் பகுதிகள்
- பெர்முடா (பிரித்தானிய கடல் கடந்த ஆட்புலம்)
- கிறீன்லாந்து - தூளே விமானத் தளம்
# ஒ.ச.நே−04:00

## கீழை பகலொளி நேரம்

இது வடக்கு அரைக்கோள கோடைகாலத்தின்போது பின்வரும் பகுதிகளில் பயன்படுத்தப்படுகின்றது. குளிர்காலத்தின்போது இப்பகுதிகள் **ஒ.ச.நே - 05:00** (கீழை சீர் நேரம்) ஐ பயன்படுத்தும்.
- கனடா
- நூனவுட்
- ஒன்டாரியோவின் பெரும்பான்மையான பகுதிகள் மற்றும்
- கியூபெக்கின் பெரும்பான்மையான பகுதிகள்  
- அமெரிக்க ஐக்கிய நாடு
- கனெடிகட்
- டெலவெயர்
- வாசிங்டன், டி. சி.
- ஜோர்ஜியா
- மேய்ன்
- மேரிலாந்து
- மாசச்சூசெட்ஸ்
- நியூ ஹாம்சயர்
- நியூ செர்சி
- நியூ யோர்க்
- வட கரொலைனா
- ஒகையோ
- பென்சில்வேனியா
- ரோட் தீவு
- தென் கரொலைனா
- வெர்மான்ட்
- வர்ஜீனியா
- மேற்கு வர்ஜீனியா
- புளோரிடாவின் பெரும்பான்மையான பகுதிகள்
- இந்தியானாவின் பெரும்பான்மையான பகுதிகள்
- மிச்சிகனின் பெரும்பான்மையான பகுதிகள்
- அலபாமாவின் ரசல் மற்றும் பீனிக்சு நகர மாவட்டங்கள் அதிகாரப்பூர்வமாக அல்லாமல் பயன்படுத்துகின்றன.  
- கரிபியன்
- பகாமாசு
- கியூபா
- எயிட்டி
- துர்கசு கைகோசு தீவுகள் (ஐக்கிய இராச்சியம்)
# ஒ.ச.நே−04:00

## சீர் நேரம் (ஆண்டு முழுவதும்)

பின்வரும் பகுதிகள் *ஒ.ச.நே - 04:00* ஐ சீர் நேரமாக ஆண்டு முழுவதும் பயன்படுத்துகின்றன.
# ஒ.ச.நே−04:00

## சீர் நேரம் (ஆண்டு முழுவதும்)

### கிழக்கு கரிபியன் பகுதி

- அங்கியுலா (ஐக்கிய இராச்சியம்)
- அன்டிகுவா பர்புடா
- பார்படோசு
- டொமினிக்கா
- கிரெனடா
- மொன்செராட் (ஐக்கிய இராச்சியம்)
- செயிண்ட் கிட்சும் நெவிசும்
- செயிண்ட் லூசியா
- செயிண்ட் வின்செண்ட் கிரெனேடின்ஸ்
- டிரினிடாட் மற்றும் டொபாகோ
- பிரித்தானிய கன்னித் தீவுகள் (ஐக்கிய இராச்சியம்)
# ஒ.ச.நே−04:00

## சீர் நேரம் (ஆண்டு முழுவதும்)

### ஐக்கிய அமெரிக்கா

- புவேர்ட்டோ ரிக்கோ (US)
- அமெரிக்க கன்னித் தீவுகள் (US)
# ஒ.ச.நே−04:00

## சீர் நேரம் (ஆண்டு முழுவதும்)

### மற்ற கரிபியன் பகுதிகள்

- அருபா (நெதர்லாந்து)
- குராசோ (நெதர்லாந்து)
- டொமினிக்கன் குடியரசு
- குவாதலூப்பே (பிரான்சு)
- மர்தினிக்கு (பிரான்சு)
- சின்டு மார்தின் (நெதர்லாந்து)
# ஒ.ச.நே−04:00

## சீர் நேரம் (ஆண்டு முழுவதும்)

### தென் அமெரிக்கா

- பொலிவியா
- கயானா
- பிரேசில்
- அமேசோனாசு மாநிலம் (மேற்கு பகுதிகள் தவிர)
- ரோன்டோனியா மாநிலம்
- ரோரைமா மாநிலம்
# ஒ.ச.நே−04:00

## சீர் நேரம் (ஆண்டு முழுவதும்)

### வட அமெரிக்கா

- கனடா
- கியூபெக் - 63°மேற்கு தீர்க்க ரேகையின் கிழக்கே அமைந்துள்ள பகுதிகள்
# ஒ.ச.நே−04:00

## சீர் நேரம் (தெற்கு அரைக்கோள குளிர்காலத்தின்போது மட்டும்)

### தென் அமெரிக்கா

- பிரேசில்
- மடோ குரோசோ மாநிலம்
- மடோ குரோசோ டொ சுல் மாநிலம்
- போக்லாந்து தீவுகள்
- பரகுவை
- சிலி - பெருநிலப்பகுதி
# ஒ.ச.நே−04:00

## சீர் நேரம் (தெற்கு அரைக்கோள குளிர்காலத்தின்போது மட்டும்)

### அன்டார்க்டிக்கா

- அன்டார்க்டிக்காவின் சில நிலையங்கள்
- பால்மர் நிலையம்
# கணினி

**கணினி** என்பது எண் முதலான தரவுகளை உட்கொண்டு, முறைப்படி கோத்த ஆணைக் கோவைகளைச் செயற்படுத்தும் ஒரு கருவி. ஒரு பணியைச் செய்ய, அதனைப் பல கூறாகப் பகுத்து, எதன் பின் எதனைச் செய்ய வேண்டும் என்று எண்ணி, கணினியுள் இடுவதற்காகத் lp
தொகுக்கப்பட்ட ஆணைக் கோவை அல்லது கட்டளைக் கோவையானது, செய்நிரல் எனப்படும். கணினியில் இப்படி செய்நிரல்களைச் சேமித்து வைத்து பணி செய்ய இயக்குவது தனிச் சிறப்பாகும். கணினிக்கு உள்ளிடும் தரவுகள் எவ்வடிவில் இருந்தாலும் (ஒலி, ஒளி, அழுத்தம் முதலியன) அவை கணினியின் இயக்கத்துக்கு அடிப்படையான 0, 1 ஆகிய எண் கோர்வைகளாக மாற்றப்பட்டே உட்கொள்ளப் படுகின்றன.  
கணினிகள் அதியுச்ச பல்பயன் கொண்டவை. ஆதலால் அவற்றை அகில தகவல் செயற்படுத்தும் எந்திரங்கள் எனக் குறிப்பிடலாம். சேர்ச்-தெரிங் கூற்றின் படி ஒரு குறிப்பிட்ட இழிவுநிலை ஆற்றலை (வேறு வகையில் கூறினால் அகில தெரிங் எந்திரத்தை போன்மிக்ககூடிய எந்த கணினியும்) கொண்ட கணினி, கோட்பாட்டின் அடிப்படையில் வேறு எந்த கணினியினதும் கொள்பணியை ஆற்றக் கூடியது, அதாவது தனியாள் உதவியாளத்தில் இருந்து மீக்கணினி வரையுள்ள எந்த கணினியினதும். ஆகவே சம்பளப்பட்டியல் தயாரிப்பதிலிருந்து தொழிலக-யந்திரனை கட்டுப்படுத்தல் வரையான அனேக கொள்பணிகளுக்கு ஒரேவிதமான கணினி வடிவமைப்புகளே பயன்படுத்தப்படுகின்றன. முந்தைய வடிவமைப்புகளை விட தற்போதைய கணினிகள் வேகத்திலும் தகவல் செயற்படுத்தல் கொள்ளளவிலும் பெரும் வளர்ச்சியைக் கண்டுள்ளன. இவற்றின் இந்த திறன் காலப்போக்கில் அடுக்குறிபோக்கில் அதிகரித்துச் சென்றுள்ளது. இந்த செயற்பாட்டை மூர் விதி என்று குறிப்பிடுவர்.  
பல்வேறான பௌதீக பொதிகளில் கணினிகள் கிடைக்கின்றன. தொன்மையான கணினிகள் பெரிய அரங்கின் கொள்ளளவை கொண்டவையாக இருந்தன. தற்போதும் விசேட அறிவியல் கணிப்புகளுக்கு பயன்படும் மீக்கணினிகள் மற்றும் நிறுவனங்களின் பரிமாற்ற செயற்பாடுகளுக்கு பயன்படும் பிரதான-சட்டங்கள் போன்றவற்றுக்கு இவ்வாறான மாபெரும் கணிப்பிடும் வசதிகள் உள்ளன. மக்களுக்கு அதிகம் பரிச்சயமானவையாக அமைவன சிறிய அளவானதும் ஒருத்தரின் பயன்பாட்டுக்குரியதுமான தனியாள் கணினிகளும், அதன் கொண்டுசெல் நிகரான ஏட்டுக்கணினிகளும் ஆகும். ஆனால் தற்காலத்தில் அதிக அளவில் பயன்பாட்டில் உள்ள கணினிகளாக அமைபவை உட்பொதிக்கணினிகளாகும். உட்பொதிக்கணினிகள் இன்னொரு சாதனத்தைக் கட்டுப்படுத்துவதற்குரிய சிறிய கணினிகள் ஆகும். இவை சண்டை விமானங்களில் இருந்து இலக்கமுறை படப்பிடிப்பு கருவிகள் வரை பயன்படுத்தப்படுகின்றன.
# கணினி

## வரலாறு

### கட்டுப்பாட்டகம்

கட்டுப்பாட்டுத் தொகுதி அல்லது மையக் கட்டுப்படுத்தி என்றும் சில சமயங்களில் அழைக்கப் படுகின்ற கட்டுப்பாட்டகம், கணினியில் பல்வேறு கூறுகளை இயக்குகிறது. இது ஆணைகளை ஒவ்வொன்றாக வாசித்து அவற்றைக் குறிநீக்குகிறது (decode). கட்டுப்பாட்டுத் தொகுதி குறிநீக்கிய ஆணைகளைத் தொடராக கட்டுப்பாட்டுக் குறிப்புகளாக்கி அவற்றின் மூலம் கணினியின் பிற பாகங்களை இயக்குகிறது. உயர்தரக் கணினிகளில், கட்டுப்பாட்டகம், செயல்திறனை மேம்படுத்துவதற்காக ஆணைகளின் ஒழுங்கை மாற்றவும் கூடும்.  
எல்லா மையச் செயலகங்களிலும் பொதுவாக இருக்கும் ஒரு கூறு ஆணைச்சுட்டியாகும். சிறப்பு நினைவகமான இக் கூறு, அடுத்த ஆணையை நினைவகத்தின் எவ்விடத்திலிருந்து வாசிக்க வேண்டும் என்பதை நினைவில் வைத்திருக்கிறது.  
கட்டுப்பாட்டகத்தின் செயல்பாட்டு ஒழுங்குகளும், அவற்றின் வகைகளைப் பொறுத்து மாறுபாடாக அமையக் கூடும். சில படிமுறைகளை ஒன்றன்பின் ஒன்றாகச் செய்யாமல் ஒரே நேரத்தில் செய்யும் நிலைகளும் உண்டு. கீழே தரப்பட்டுள்ள செயல்முறைகள் எளிமைப் படுத்தப்பட்ட ஒரு எடுத்துக்காட்டு ஆகும்.  
1. ஆணைச்சுட்டியினால் சுட்டப்படும், அடுத்த ஆணைக்குரிய குறிமுறையை வாசித்தல்.
1. கணினியின் பிற தொகுதிகளுக்கு ஆணை வழங்குவதற்காக எண்முறைக் குறியீடுகளை குறிப்புகளாக மாற்றும் பொருட்டு அவற்றைக் குறிநீக்குதல்.
1. ஆணைச்சுட்டி அடுத்த ஆணையைச் சுட்டும் வகையில் அதனை ஏறுமானம் (Increment) செய்தல்.
1. ஆணைகளைச் செயல்படுத்தத் தேவையான தரவுகளை நினைவகத்திலிருந்து அல்லது உள்ளிடு சாதனத்தில் இருந்து வாசித்தல். தேவைப்படும் தரவுகள் இருக்கும் இடம் பெரும்பாலும் ஆணைக் குறிமுறைகளுள் தரப்பட்டிருக்கும்.
1. தேவையான தரவுகளை கணித ஏரண அகத்துக்கு அல்லது பதிவகத்துக்கு வழங்குதல்.
1. ஆணைகளை நிறைவேற்றுவதற்கு, கணித ஏரண அகத்தின் அல்லது வேறு சிறப்பு வன்பொருட்களின் தேவை இருப்பின், அவ்வேலையைச் செய்வதற்குக் குறித்த வன்பொருளுக்கு ஆணையிடுதல்.
1. கணித ஏரண அகத்திலிருந்து கிடைக்கும் முடிவுகளை நினைவகத்தின் ஒரு இடத்திலோ, பதிவகத்திலோ, வெளியீட்டுச் சாதனம் மூலமாகவோ எழுதுதல்.
1. மீண்டும் முதலாவது படிமுறைக்குச் செல்லுதல்.  
கருத்துரு அடிப்படையில், ஆணைச்சுட்டி என்பது இன்னொரு நினைவகமே என்பதால், இது கணித ஏரண அகத்தில் செய்யப்படும் கணிப்பீடுகளினால் மாற்றப்படலாம். ஆணைச் சுட்டிக்கு 100 ஐக் கூட்டுவதன் மூலம் அது அடுத்த ஆணையை நிரலில் 100 இடங்கள் கீழே தள்ளியுள்ள இடத்திலிருந்து வாசிக்கும்படி செய்யலாம். ஆணைச்சுட்டியை மாற்றும் ஆணைகள் தாவல்கள் எனப்படுகின்றன. இவை, கணினிகளால் திரும்பத் திரும்ப நிறைவேற்றப்படக் கூடிய ஆணைகளான கண்ணிகள், நிபந்தனை ஆணைகள் என்பவற்றுக்கும் இடமளிக்கின்றன.  
ஓர் ஆணையைச் செயல்படுத்துவதற்காகக் கட்டுப்பாட்டகம் நடைமுறைப்படுத்தும் இயக்கங்களுக்கான படிமுறைகள் ஒரு சிறிய கணினி நிரல்களைப் போன்றவை என்பது கவனிக்கத் தக்கது. உண்மையில் சில சிக்கலான மையச் செயலக வடிவமைப்புக்களில், இத்தகைய வேலைகளைச் செய்யும் நுண்குறிமுறைகளை இயக்குவதற்காக நுண்வரிசைமுறையாக்கி (microsequencer) என்னும் சிறிய கணினி பயன்படுத்தப்படுவது உண்டு.
# கணினி

## வரலாறு

### கணித ஏரண அகம்

கணித ஏரண அகம், எண்கணித முறையானதும், ஏரண முறையானதுமான இருவகை இயக்கங்களைச் செயல்படுத்தக் கூடியது. இது கூட்டல், கழித்தல் ஆகிய எண்கணிதச் செயற்பாடுகளை மட்டும் செய்யக்கூடியனவாகவோ அல்லது பெருக்கல், வகுத்தல், முக்கோணகணிதச் செயற்பாடுகள் (சைன், கோசைன் முதலியவை), வர்க்கமூலம் போன்ற செயற்பாடுகளையும் செய்ய வல்லவையாகவோ இருக்கலாம். சில வகையானவை முழு எண்களில் மட்டுமே செயற்பாடுகளைச் செய்யக் கூடியன. வேறு சில மெய்யெண்களுக்காகப் பயன்படும் மிதவைப் புள்ளிகளைப் பயன்படுத்துகின்றன. எனினும், மிக எளிமையான செயல்பாடுகளை மட்டும் செய்யக்கூடிய கணினிகளையும், சிக்கலான செயல்பாடுகளையும் எளிமைப்படுத்திச் செய்யக்கூடிய வகையில் நிரலாக்கம் செய்யமுடியும். ஆனால், இவ்வகையில் செயல்படுவதற்கு கூடிய நேரம் எடுக்கும். கணித ஏரண அகங்கள், ஒன்று இன்னொன்றுக்குச் சமமா, ஒன்றை விட இன்னொன்று பெரியதா சிறியதா போன்ற அடிப்படைகளில் எண்களை ஒப்பிட்டு பூலியன் உண்மை மதிப்பை ("உண்மை" அல்லது "பொய்") தரக்கூடும்.  
ஏரணச் செயற்பாடுகள், AND, OR, XOR, NOT போன்ற பூலியன் ஏரணத்தை உள்ளடக்கியவை.
# கணினி

## வரலாறு

### நினைவகம்

கணினியின் நினைவகம் ஒன்றை எண்களை வைக்கக் கூடிய அல்லது அவற்றிலிருந்து எடுத்து வாசிக்கக் கூடிய சிற்றறைகளின் பட்டியலாகக் கொள்ள முடியும். ஒவ்வொரு சிற்றறைக்கும் ஒரு எண்ணிடப்பட்ட முகவரி உண்டு. இவை ஒவ்வொன்றிலும் ஒரு எண்ணைச் சேமிக்க முடியும். "எண் 123 ஐ 1357 எண்ணிட்ட சிற்றறைக்குள் வை" என கணினிக்கு ஆணையிட முடியும். அல்லது, "சிற்றறை 1357 இலுள்ள எண்ணை, சிற்றறை 2468 இலுள்ள எண்ணுடன் கூட்டி 1595 எண்ணிட்ட சிற்றறைக்குள் வை" என ஆணையிட முடியும். நினைவகத்துள் சேமிக்கப்படும் தகவல் எதுவாகவும் இருக்கலாம். எழுத்துக்கள், எண்கள், கணினிக்குரிய ஆணைகள் போன்ற எவற்றையும் ஒரேயளவு இலகுவாக நினைவகத்துள் இடமுடியும். மையச் செயலகம் தகவல்களை பல்வேறு வகைகளாக வேறுபடுத்திப் பார்ப்பதில்லை. நினைவகங்களைப் பொறுத்து வெறும் எண்களாக இருக்கும் தகவல்களை அவற்றுக்குரிய இயல்புகளுடன் வெளிப்படுத்த வேண்டியது மென்பொருட்களின் வேலையாகும்.  
ஏறத்தாழ எல்லாத் தற்காலக் கணினிகளிலும், ஒவ்வொரு நினைவுச் சிற்றறையும் 8 பிட்டுக்கள் கொண்ட குழுக்களாக அமையும் இரும எண்களைச் சேமிக்கும் வகையில் அமைக்கப்பட்டுள்ளது. இந்த எட்டுப் பிட்டுகள் கொண்ட தொகுதி ஒரு பைட்டு எனப்படும்.
# கணினி

## கணினிகள் செயல்படும் முறை

கணினி ஒரு மின்னனு சாதனமாகும். இது இயந்திர மொழியை அடிப்படையாகக் கொண்டு செயல்படுகின்றது. இவ்வியந்திர மொழி அடிமான எண்களை அடிப்படையாகக் கொண்டு இயங்குகிறது. (0 மற்றும் 1) மையச்செயலகம்(CPU) எனும் செயலக அமைப்பு, இந்த இயந்திர மொழியால் மட்டுமே இயங்கக்கூடியது. மையச்செயலகத்தில் ஒரு நுண்செயலி(microprocessor), ஒரு நினைவகம் மற்றும் ஒரு கட்டுப்பாட்டு அமைப்பு (control unit) ஆகியன ஒன்றாக இணைக்கப்பட்டு இருக்கும். அந்த நினைவகத்தில் ஒரு நுண்செயலி என்ன செய்ய வேண்டும் மற்றும் என்னச்செய்யக்கூடாது என்று இயந்திர மொழியில் கட்டளைகள் இடப்பட்டு அது சேமிக்கப்பட்டிருக்கும்.
# கணினி

## கணினிகள் செயல்படும் முறை

### நுண்செயலியின் கட்டளைத் தரவு அளவு

கட்டளைகளானது ஒரு நுண்செயலியின் செயல் அளவைப் பொருத்து மாறக்கூடியது. நுண்செயலிகள் பொதுவாக 8 பிட்(8 துண்டுகள்) அளவுள்ள இயந்திர மொழி கட்டளைகளை கையாளும் தன்மையுடையது. ஒருசில நவீன நுண்செயலிகள் 16 பிட், மற்றும் 32பிட் அளவுள்ள இயந்திர மொழி கட்டளைகளைப் புரிந்து கொள்ளும் தன்மை கொண்டது. 64 பிட் தரவு கட்டளைகள் கொண்டு செயல்படும் நுண்செயலிகள் அதிவேகமாக கணக்குகளையும் மற்ற வேளைகளையும் செய்து முடிக்கும்.
# கணினி

## கணினிகள் செயல்படும் முறை

### கட்டளைத் தொகுதிகள் அல்லது நிரல்கள்

முதலில் தரவு பிறகு கட்டளைகள் அதன்பிறகு செயலாக்கம் என்ற அடிப்படையில் தான் கட்டளைத் தொகுதிகள்(INSTRUCTION SETS) உருவாக்கப்படுகின்றன. இந்த கட்டளைத் தொகுதிகள் ஒரு கணினியை வழிநடத்துகின்றன. முதலில் கணினியின் நினைவகத்தில் ஒரு கோப்பு உருவாக்கி, அந்த கோப்பில் ஒரு செயலுக்கான கட்டளைத் தொகுதிகளை தயார்செய்து பிறகு அதை சேமித்து அதனை தேவைப்படும்போது பயன்படுத்தலாம். கட்டளைகளை நடைமுறையில் நிரல்கள் (programs) என்றழைக்கப்படுகின்றன. இந்த நவீன உலகில் கணினியின் தேவைப்பாடு அதிகம் இருப்பதால் அதனை அனைவரும் பயன்படுத்தும் வகையில் எளிமையாக்க இந்த நிரல்கள் என்று சொல்லக்கூடிய கட்டளைத்தொகுதிகளை பயன்படுத்தி, பல பயன்பாடுகளை செய்யக்கூடிய கட்டளைகளை உருவாக்கி, பிறகு அதனை நிலைவட்டில் சேமித்து இயக்கப்படுகின்றது. இதனையே நாம் இயக்கமுறைமை (operating system) என்று கூறுகிறோம். இந்த இயக்கமுறைமையானது கணினி புரிந்துகொள்ளும் விதத்தில் பயனர் இடக்கூடிய கட்டளைகளை இயந்திர மொழியாக மாற்றி கொடுக்கின்றது. இவ்வாறு கணினியானது மிக நுட்பமாக தனது பணியை செய்கின்றது.
# கணினி

## கணினியின் வகைகள்

கணினிகள் பல அளவுகளிலும் திறன்களிலும் தயாரிக்கபப்டுகின்றன.
1. மீத்திறன் கணினி
1. பெருங்கணினி
1. நடுத்தர கணினிகள்
1. மிகச்சிறிய/தனிநபர் கணினி
# கணினி

## கணினியின் வகைகள்

### மீகக்கணினிகள்

இவை ஒன்றோடு ஒன்று இணைக்கப்பட்ட ஆயிரக்கணக்கான நுண்செயலிகளைக் (microprocessors) கொண்ட, மிகமிகச் சிக்கலான கணக்குகளைச் செய்யும் மிகப் பெரிய கணினிகள் ஆகும்.
# கணினி

## கணினியின் வகைகள்

### நடுத்தர கணினிகள்

இந்தக் கணினிகள் குறிப்பிட்ட எண்ணிக்கையிலான பணிகளை மட்டும் செய்யும் வகையில் உருவாக்கப்பட்டவை.
# கணினி

## கணினியின் வகைகள்

### மிகச்சிறிய/தனிநபர் கணினி

ஒரே சமயத்தில் ஒருவர் மட்டும் பயன்படுத்தும் வகையில் வடிவமைக்கப்பட்டது. இவை பல்வேறு வகைகளில் கிடைக்கின்றன.
# கணினி

## கணினியின் வகைகள்

### மிகச்சிறிய/தனிநபர் கணினி

#### வகைகள்

- மேசைக் கணினி
- மடிக்கணினி
- கையடக்கக் கணினி
- கைக்கணினி
☆பணிநிலைக்கணினி
- தனியாள் கணினி
-
# கணினி

## அருஞ்சொற்பொருள்

- அறிவுறுத்தல்
- செய்நிரல்
- மீத்திறன் கணினி
- முதன்மைச்சட்டம்
- தனியாள் கணினி
- ஏட்டுக்கணினி
- எண்சட்டம
- துளைப்பட்டை
- கட்டுளம்
- திரிதடையம்
- ஒருங்கிணைந்த சுற்றமைப்பு
- ஒத்திசை கணினி
- இலக்கமுறை கணினி
# கணினி

## மேலும் பார்க்க

- கண்ட்ரோல்-ஆல்ட்-டெலீட்
# விக்கிப்பீடியா:முதற்பக்கக் கட்டுரைகள்/மே 24, 2015

**சோழர் கடற்படை** என்பது சோழப் பேரரசின் உள்ளடக்கப்பட்ட கடற்படைகள் மற்றும் அதன் ஏனைய கடல் படைக்கலங்கள் என்பவற்றைக் கொண்டிருந்தது. சோழப் பேரரசானது இலங்கை, சிறீவிஜயம் (தற்போதைய இந்தோனேசியா) ஆகியவற்றை வெற்றி கொண்டு விரிவடைவதற்கும், இந்து சமயம், திராவிடக் கட்டிடக்கலை, திராவிடக் கலாச்சாரம் தெற்காசியா என்பன தெற்காசியாவில் பரவுவதற்கும், கி.பி 900 காலப்பகுதியில் கடற்கொள்ளையினை தென்கிழக்காசியா தடுப்பதிலும் சோழர் கடற்படை முக்கிய பங்காற்றியது. இடைக்காலச் சோழர்கள் ஆட்சிக் காலத்தில் கடற்படை அளவிலும் தரத்திலும் வளர்ந்தது. சோழ கடற்படைத் தளபதிகள் சமூகத்தில் அதிகம் மதிக்கப்பட்டும் செல்வாக்கும் பெற்றும் காணப்பட்டனர். கடற்படையின் கட்டளைத்தளபதிகள் சில சந்தர்ப்பங்களில் ராஜதந்திரிகளாகவும் செயற்பட்டனர். கி.பி 900 முதல் கி.பி. 1100 வரை, சிறிய காயல் உட்பகுதிகளில் இருந்து ஆசியா முழுவதற்கும் ராஜதந்திர அடையாளமாகவும் மிகுந்த வல்லமை நீட்சியாகவும் கடற்படை காணப்பட்டது. **மேலும்...**
---  
**ஆசியா** உலகின் மிகப்பெரியதும், அதிக மக்கள்தொகை கொண்டதுமான ஒரு கண்டம். பெரும்பாலும் கிழக்கு, வடக்கு ஆகிய அரைக்கோளப் பகுதிகளில் அமைந்துள்ள இது, யுரேசியா நிலப்பரப்பின் ஒரு பகுதியாகும். புவி மேற்பரப்பின் 8.7% பரப்பளவு ஆசியாக் கண்டத்தில் உள்ளது. உலக நிலப்பரப்பில் இது 30% ஆகும். 3.9 பில்லியன் மக்கள்தொகையைக் கொண்ட ஆசியாவில், உலகின் மக்களில் ஏறத்தாழ 60 சதவீதம் பேர் வாழ்கின்றனர். 20 ஆம் நூற்றாண்டில் ஆசியாவின் மக்கள்தொகை ஏறத்தாழ நான்கு மடங்காகியது. பொதுவாக ஆசியா யுரேசியாவின் கிழக்கு ஐந்தில் நான்கு பகுதியைக் கொண்டதாகக் கொள்ளப்படுகிறது. இது சூயெசுக் கால்வாய்க்கும் ஊரல் மலைகளுக்கும் கிழக்கிலும்; காக்கேசிய மலைகள், கசுப்பியன் கடல், கருங்கடல் என்பவற்றுக்குத் தெற்கிலும் அமைந்துள்ளது. கிழக்கில் பசிபிக் பெருங்கடலும், தெற்கில் இந்தியப் பெருங்கடலும், வடக்கில் ஆர்க்டிக் பெருங்கடலும் ஆசியாவின் எல்லைகளாக உள்ளன. **மேலும்...**
# Module:Portal bar

-- This module implements .  
require('Module:No globals')  
local p = {}  
local buildNavbox = require( 'Module:Navbox' )._navbox
local getImageName = require( 'Module:Portal' ).image
local yesno = require( 'Module:Yesno' )  
-- Builds the portal bar used by .
function p._main( portals, args )
if #portals < 1 then return '' end -- Don't display a blank navbox if no portals were specified.
local list = mw.html.create( 'ul' )
for _, portal in ipairs( portals ) do
list
:tag( 'li' )
:css( 'display', 'inline' )
:css( 'white-space', 'nowrap' )
:tag( 'span' )
:css( 'margin', 'auto 0.5em' )
:wikitext( string.format( '', getImageName{ portal } ) )
:done
:tag( 'span' )
:css( 'font-weight', 'bold' )
:wikitext( string.format( '%s வலைவாசல்', portal, portal ) )
end
if yesno( args. ) == false then -- Don't display a if args. is "no", "n", "false", 0 or false.
return tostring(
mw.html.create( 'div' )
:addClass( 'noprint metadata' )
:css( 'width', '100%' )
:css( 'text-align', '' )
:css( 'padding', '' )
:css( 'font-size', '88%' )
:node( list )
else
return buildNavbox{
navbar = 'off',
body,
list1 = tostring( list )
}
end
end  
-- Processes external arguments and sends them to the other functions.
function p.main
-- If called via #invoke, use the args passed into the invoking
-- template, or the args passed to #invoke if any exist. Otherwise
-- assume args are being passed directly in from the debug console
-- or from another Lua module.
local origArgs
if type( .getParent ) == 'function' then
origArgs = :getParent.args
for k, v in pairs( .args ) do
origArgs = .args
break
end
else
origArgs =
end
-- Process the args to make an array of portal names that can be used with ipairs. We need to use ipairs because we want to list
-- all the portals in the order they were passed to the template, but we also want to be able to deal with positional arguments
-- passed explicitly, for example . The behaviour of ipairs is undefined if nil values are present, so we
-- need to make sure they are all removed.
local portals, args = {}, {}
for k, v in pairs( origArgs ) do
if type( k ) == 'number' and type( v ) == 'string' then -- Make sure we have no non-string portal names.
if mw.ustring.find( v, '%S' ) then -- Remove blank values.
table.insert( portals, k )
end
elseif type( k ) ~= 'number' then -- Separate named arguments from portals.
if type( v ) == 'string' then
v = mw.text.trim( v )
end
args[ k ] = v
end
end
table.sort( portals )
for i, v in ipairs( portals ) do
portals[ i ] = mw.text.trim( origArgs[ v ] ) -- Swap keys with values, trimming whitespace.
end
return p._main( portals, args )
end  
return p
# ஜெயலலிதா திரை வரலாறு

**தமிழக முன்னாள் முதல்வர் கலைச்செல்வி ஜெயலலிதா அவர்கள்** 1961 தொடங்கி 1980 வரை திரைப்பட உலகில் நடித்தார். 14 திரைப்படங்களில் பாடியுள்ளார்.